Likumprojekts

**Grozījumi Kriminālprocesa likumā**

Izdarīt Kriminālprocesa likumā (Latvijas Republikas Saeimas un Ministru Kabineta Ziņotājs, 2005, 11., 20. nr.; 2006, 4. nr.; 2007, 3., 13. nr.; 2008, 1., 15. nr.; 2009, 9., 14., 15. nr.; Latvijas Vēstnesis, 2010, 19., 178. nr.; 2011, 117. nr.; 2012, 92., 189. nr.; 2013, 6., 21., 61., 112., 183., 187., 252. nr.; 2014, 113., 214. nr.; 2015, 11., 29., 140., 235. nr.; 2016, 48., 241. nr.; 2017, 75., 132., 203. nr.; 2018, 132., 201. nr.) šādus grozījumus:

1. Izteikt 421. panta otro daļu šādā redakcijā:

"(2) Prokurors savā priekšrakstā par sodu apsūdzētajai personai var piemērot naudas sodu, sabiedrisko darbu vai probācijas uzraudzību, kā arī papildsodus – sabiedrisko darbu, naudas sodu vai tiesību ierobežošanu – saskaņā ar Krimināllikumā noteikto."

2. 634. panta ceturtajā daļā:

aizstāt 3. punktā vārdu "piespiedu" ar vārdu "sabiedriskais";

izteikt 6. punktu šādā redakcijā:

"6) Valsts policijai – personas aizturēšanai un nodošanai brīvības atņemšanas iestādei, ja sabiedriskais darbs vai naudas sods aizstāts ar īslaicīgu brīvības atņemšanu, probācijas uzraudzība aizstāta ar brīvības atņemšanu vai piemērots brīvības atņemšanas sods un persona neatrodas ieslodzījumā."

3. 644.1 pantā:

izteikt pirmo daļu šādā redakcijā:

"(1) Ja persona, kurai ar tiesas spriedumu vai prokurora priekšrakstu par sodu noteikta probācijas uzraudzība, bez attaisnojoša iemesla nepilda kriminālsodu izpildi reglamentējošā likumā paredzētos vai soda izpildes iestādes noteiktos pienākumus, rajona (pilsētas) tiesas tiesnesis pēc šīs personas dzīvesvietas uz Valsts probācijas dienesta iesnieguma pamata aizstāj neizciesto soda laiku ar brīvības atņemšanu saskaņā ar Krimināllikumā noteikto.";

aizstāt otrajā daļā vārdus "pēc notiesātā dzīvesvietas" ar vārdiem "pēc tās personas dzīvesvietas, kurai ar tiesas spriedumu vai prokurora priekšrakstu par sodu noteikta probācijas uzraudzība";

papildināt pantu ar trešo un ceturto daļu šādā redakcijā:

"(3) Ja nepilngadīgajam ar tiesas spriedumu vai prokurora priekšrakstu par sodu noteikta probācijas uzraudzība, rajona (pilsētas) tiesas tiesnesis pēc nepilngadīgā dzīvesvietas uz Valsts probācijas dienesta iesnieguma pamata var pieņemt lēmumu par nepilngadīgā ievietošanu sociālās korekcijas izglītības iestādē saskaņā ar Krimināllikumā noteikto.

(4) Ja nepilngadīgais, kuram ar tiesas spriedumu vai prokurora priekšrakstu par sodu noteikta probācijas uzraudzība vai kuram sabiedriskais darbs aizstāts ar probācijas uzraudzību, bez attaisnojoša iemesla nepilda kriminālsodu izpildi reglamentējošā likumā paredzētos vai soda izpildes iestādes noteiktos pienākumus, rajona (pilsētas) tiesas tiesnesis pēc nepilngadīgā dzīvesvietas uz Valsts probācijas dienesta iesnieguma pamata var aizstāt neizciesto soda laiku ar brīvības atņemšanu saskaņā ar Krimināllikumā noteikto."

4. Izteikt 646. pantu šādā redakcijā:

"**646. pants. Sabiedriskā darba aizstāšana**

(1) Ja persona, kas notiesāta ar sabiedrisko darbu vai kurai sabiedriskais darbs noteikts ar prokurora priekšrakstu par sodu, bez attaisnojoša iemesla to nepilda, tiesnesis to aizstāj ar īslaicīgu brīvības atņemšanu saskaņā ar Krimināllikumā noteikto.

(2) Ja nepilngadīgais, kas notiesāts ar sabiedrisko darbu vai kuram sabiedriskais darbs noteikts ar prokurora priekšrakstu par sodu, bez attaisnojoša iemesla to nepilda, tiesnesis to aizstāj ar probācijas uzraudzību saskaņā ar Krimināllikumā noteikto."

5. Izslēgt 647. pantu.

6. Aizstāt 650. pantā skaitļus un vārdus "642. un 647. pantā" ar vārdiem un skaitli "un 642. pantā".

7. Papildināt 805. pantu ar 4.1 daļu šādā redakcijā:

"(41) Ja Eiropas Savienības dalībvalsts piemērotā sabiedriskā darba ilgums noteikts mēnešos, tiesa to nosaka stundās, par vienu mēnesi rēķinot divdesmit sabiedriskā darba stundas."

8. Papildināt 841. pantu ar 3.1 daļu šādā redakcijā:

"(31) Tiesa nolēmumā papildus norāda maksimālo mēnešu skaitu, kas nav mazāks par sešiem mēnešiem un nav lielāks par 24 mēnešiem, kurā izpildāms Latvijā piespriestais sabiedriskais darbs."

9. Papildināt 842. pantu ar 4.1 daļu šādā redakcijā:

"(41) Tiesa nolēmumā papildus norāda maksimālo mēnešu skaitu, kas nav mazāks par sešiem mēnešiem un nav lielāks par 24 mēnešiem, kurā izpildāms Latvijā piespriestais sabiedriskais darbs."

10. Papildināt pārejas noteikumus ar 71. punktu šādā redakcijā:

"71. Grozījumi šā likuma 421. panta otrajā daļā, 634. panta ceturtās daļas 3. un 6. punktā, 644.1, 646. un 650. pantā, kā arī grozījumi par 647. panta izslēgšanu attiecībā uz probācijas uzraudzību kā pamatsodu, termina "piespiedu darbs" aizstāšanu ar terminu "sabiedriskais darbs" un izmaiņām audzinoša rakstura piespiedu līdzekļu piemērošanā stājas spēkā 2022. gada 1. janvārī."

Ministru prezidenta biedrs,

tieslietu ministrs

J. Bordāns